JohanHeinsen/ENO huggingface dataset:
Lolland-Falsters Stifts-Tidende, 1845-03-22
Ifølge allernaadigst Bevilling af 19de Marts 1845, som bliver læst i den Kongelige Landsoverret og Hof= og Stadsret i Kjøbenhavn og ved Nykjøbings Bytingsret paa Falster, blive Creditorerne i Kjøbmand Jacob Jensen Kramers til Skiftebehandling overgivne Boe, saavelsom i afdøde Kjøbmand Peter Henrik Bergs af ham overtagne Dødsboe, herved, sub poena præclusi et perpetui silentii, med Aar og Dags Varsel indkaldede, inden den foreskrevne Tids Forløb at anmelde og beviisliggjøre deres Fordringer, for mig som Skifteforvalter. Nykjøbings Skifteret paa Falster, den 19de Marts 1845. Møller.
Lolland-Falsters Stifts-Tidende, 1845-03-22
Paa Mandag, 2den Paaskedag, udgaaer intet Numer af dette Blad.
Lolland-Falsters Stifts-Tidende, 1845-03-22
Adressecontoirets Commissionairer ere: Dhrr. Boghandler Thierry i Nakskov, Boghandler Giegengack i Maribo Kjøbmand Wulff i Stubbekjøbing, const. Postmester Suhr i Rødby, Apotheker Grundtvig i Saxkjøbing, Postmester v. Staffeldt i Nysted og Færgeforpagter Arnkiel i Gaabense,
Lolland-Falsters Stifts-Tidende, 1845-03-27
Falsters Lollands Tidende. Stift Redigeret, trykt og udgivet af W. F. Laub i Nykjøbing. Torsdagen den 27. Marts. No 36.
Lolland-Falsters Stifts-Tidende, 1845-03-27
Til Redacteuren af den Berlingske Tidende.
Lolland-Falsters Stifts-Tidende, 1845-03-27
Befordring, Krigsraad og practiserende Læge i Ringsted, W. F. J. Hahn, er allernaadigst beskikket til Districtelæge i Nykjøbing paa Falster.
Lolland-Falsters Stifts-Tidende, 1845-03-27
Ved Tallotteriets 1581 Trækning i Kjøbenhavn udkom:
Lolland-Falsters Stifts-Tidende, 1845-03-27
Udenlandske Efterretninger. Tydskland. Fra München meldes, at de tvende protestantiske Generalsynder havde indsendt til Regjeringen nogle Besværinger, hvis nærmere Gjenstand ikke nævnes, men som uden Tvivl er gaaet ud paa, at deres Religionsfrihed i adskillige Punkter molesteredes af Catholikerne, deels formedelst de catholske Præsters Proselytmageri, deels fordi de høiere Autoriteter synes at begunstige det catholske Parti. Sagen foredroges i Statsraadet og Statsraad v. Freiberg, som havde Referatet, gjorde nu den Paastand, at samtlige Personer, som havde underskrevet den fra den Ansbachske General synode udgangne Adresse, skulde tiltales for Høiforræderi og underkastes en Criminalundersøgelse. Ministeren for det Jndenlandske og nok En af Statsraaderne understøttede Forslaget, de Øvrige forholdt sig passive. Da reiste Prinds Luitpold sig og tog sig af Protestanterne med Varme, idet han forestillede, at der i deres Besværing ikke var noget Oprørisk, men at samme tvertimod var vigtig for Regjeringen, som et Middel til at kjende Protestanternes Stilling og Vilkaar, og til at erfare, hvad der foruroligede dem. Kronprindsen understøttede ham og Kongen befalede nu, at Sagens Afgjørelse skulde udsættes til det næste Statsraadsmøde (den 1ste Marts), ved hvilket det Freibergske Forslag blev forkastet og det overlodes Kongen at træffe passende Foranstaltninger til de protestantiske Undersaatters Beroligelse. Man tvivler ikke om, tilføier Referenten, at Regjeringen vil gjøre et eller andet forsonligt Skridt, men kan man vel fatte en fuld Tillid, naar de kongelige Beslutninger udføres af Organer, der kunne afgive Vota som de ovenanførte.
Lolland-Falsters Stifts-Tidende, 1845-03-27
Den franske Menighed i Berlin, som har An pari i en Kirke sammesteds, hvilken den ikke benytter, har overladt denne til den der i Byen oprettede tydskecatholske Menighed. Oprettelsen af disse sidste Samfund har iøvrigt allerede hos de Romersk-Catholske fremkaldt enkelte Yttringer af Fanatisme og jesuitiske Rænker. Saaledes berettes, at en Bogtrykker i Slesien har tilbudt Domherre Ritter at dræbe Ronge, men blev angivet af Ritter og sidder nu arresteret, og fra Pfalz meldes, at en derværende Geistlig benyttede en Time, da han underviste Skolebørnene, til iblandt disse at uddeele et Skrift imod Czerski (den første Stifter af hine schismatiske Menigheder), hvis Jndhold var ikke mindre umoralsk end løgnagtigt. Dette har imidlertid havt til Følge, at det er bleven ham forbudt indtil videre at befatte sig med Børneunderviisning. Ogsaa i politisk Henseende begynde nu disse Samfund at blive mærkelige og - bemærkes der i en Artikel fra Breslau af 7de Marts – Staten kan neppe undlade længere enten offentlig at erkjende dem eller at modsætte sig dem, hvilket sidste den dog neppe enten vil eller bør. Da nemlig nylig en Borger i Breslau blev indstævnet for Retten, for at aflægge edeligt Vidnesbyrd, svarte han paa det Spørgsmaal, til hvilken Religion han bekjendte sig. til den tydskecatholske. Da Dommeren ikke vilde erkjende denne Læreform for lovlig og opfordrede Vidnet til at aflægge Eden efter den catholske Ritus, vægrede Manden sig og Dommeren suspenderede nu Eedsaflæggelsen, indtil han kunde erholde Forholdsregler fra høiere Steder.
Lolland-Falsters Stifts-Tidende, 1845-03-27
Fra Rügenwalde meldes, at der i den første Uge af denne Maaned saaes to Skibe liggende i Jsen 1 1/2 Miil fra Landet. Da det ansaaes for muligt at naae dem, gjorde 19 raske Sømænd et Forsøg herpaa, hvilket lykkedes. Det befandtes da, at Skibene vare "Sylphiden" og "Johanna. Det første var meget beskadiget af Jsen og forladt af Mandskabet, iøvrigt ladet med Sild; det sidste var ogsaa forladt, undtagen af Skipperen, Capitain Bruhn, som havde taget den Beslutning ikke at forlade Skibet og derfor afviste den Hjælp, man tilbød ham. Da det rygtedes, at Sylphiden, var forladt af Mandskabet og ladet med Sild, gjorde man sig Umage for at bjerge Ladningen, og det lykkedes virkelig at faae omtrent 180 Tønder bragte i Land. Men – fortælles nu videre – da Nogle af dem, der bjergede Silden fra Sylphiden", havde anmodet Capt. Bruhn om at laane dem nogle Redskaber og disse ikke bleve tilbageleverede, begav Bruhn sig i Land, for at erkyndige sig om dem. Denne Omstændighed benyttede nogle slette Mennesker sig af til at bestige Fartøiet og plyndre hans Proviant, ja, da de sildig om Aftenen atter begave sig ud paa Jsen, mistænkes de endog for at have havt den endnu værre Hensigt at plyndre Lasten. Hvis saa har været, udeblev Giengieldelsen ikke, thi i Mørket geraadede de i en Vaage, hvor man den følgende Dag fandt deres Huer og Slæder.
Lolland-Falsters Stifts-Tidende, 1845-03-27
Da det rygtedes, at Capitain Bruhn paa denne Maade havde mistet sin Proviant, foranstaltede Kjøbmændene og andre Borgere, at samme blev ham rigelig erstattet og bragt ombord. Ved Forandring af Vinden er Jsen senere kommen i Drift og begge Skibene forsatte saa langt mod Øst, at de vel endnu ere synlige, men al Communication med dem standset.
Lolland-Falsters Stifts-Tidende, 1845-03-27
J det engelske Parlaments Underhuus er forslaget og Jndkomstskattens Vedbliven antaget. Peel har underrettet Huset om, at Frankrig og England ville intervenere i Forening i Anledning af Stridighederne imellem Buenos=Ayres og Montevideo. Fra Paris berettes, at de 2 første Bind af Thiers nye historiske Værk ere udkomne og at det første Oplag paa 30,000 Exemplarer allerede kan betragtes som udsolgt. Lamartine arbeider forTiden paa en Historie om Girondisterne. – J Paris frøs det endnu stærkt den 15de Marts og den 10de var der ved Heidelberg foranstaltet en Lystighed paa den tilfrosne Neckar.
Lolland-Falsters Stifts-Tidende, 1845-03-27
Keiseren af Rusland vil besøge Berlin i Mai Maaned.
Lolland-Falsters Stifts-Tidende, 1845-03-27
Den Fest, som d. 17. Marts blev givet i Paris til Ære for Marschal Buggeand forbittredes paa en sørgelig Maade, da der midt under Festen indløb Efterretning om at en betydelig Krudtexplosion havde fundet Sted i Algier. Efter de offentlige Meddelelser har denne Ulykke berøvet 100 Mennesker Livet, men i Privatbreve angives Antallet til 200.
Lolland-Falsters Stifts-Tidende, 1845-03-27
Beltpassage. Paa Grund af de senere Dages stærk Tøveir, er Jsen mellem Gaabense og Vordingborg blevet svækket, saa at man ikke længer kan kjøre paa den, ligesom den endogsaa for Gaaende er vanskelig at passere. Gaabense den 26de Marts 1845. Arnkiel.
Lolland-Falsters Stifts-Tidende, 1845-03-27
AVERTISSEMENTS. J Overeensstemmelse med Forordningen af 27de September 1799 dens 20de § bringes herved til offentlig Kundskab at i en mod Skibstømmermand Andreas Jacobsen Richter, som Redacteur af Bladet Gammelt og Nyt, for Overtrædelse af Trykkefrihedslovgivningen anlagt Justitssag, er Onsdagen den 19. Marts 1845 inden Høiesteret afsagt saadan Dom: Andreas Jacobsen Richter bør bøde 300 Rbd. Sølv til Kjøbenhavns Fattigvæsens Hovedkasse, samt være den i Forordningen af 28de September 1799 § 20 fastsatte Censur undergiven i 10 Aar, saa betaler han og de af Actionen lovligt flydende Omkostninger, og derunder de ved Landsover- samt Hof= og Stadsrettens Dom bestemte Salairer, samt i Salarium til Advocat Rotwitt for Høiesteret 30 Rbd. Sølv. Høiesterets Justitscontoir den 19de Marts 1845. Hammerich. For vedkommende Eieres Regning, er i Aaret 1843 ved Faxøe Strand anlagt en Bro som fra Pladsene, hvor Kalksteen fra Brudden i Faxøe stedse haves i Oplag, fører omtrent 400 Alen ud i Stranden. Dette Anlæge, til betydelig Lettelse for de Skibsførere, der anløbe dette Sted for at indtage Ladning af bemeldte Kalksteen, og giver Betryggelse for at Stenene kunne blive förte törre ombord Skibene, men Broen frembyder tillige et beqvemt Liggested for de Skibe, der ellers have Ladninger at indtage eller skulle losse ved Faxøe Strand. Ved Brohovedet er nemlig en Dybde af 8 til 9 Fod med daglig Vandstand; flere Fartöier kunne der finde Læ for forskjellige Vinde, og til yderligere Betryggelse er, omtrent en Kabbellængde i Syd for Brohovedet, anbragt et Anker med Bøie, hvorved de i mödende Tilfælde kunne varpe sig ud, for at klare fra Land. Af dem, der maatte benytte Broanlægget ved Indladningen af Kalksteen fra Wemmetofte Klosters eller Jomfruens Egede Godses Kalksteenspladser, erlægges ingen særlig Afgivt i denne Anledning, men for Benyttelsen af Broen til andre Ind- eller Udlosninger er af det Kongelige General-Toldkammer og Commerce-Collegium approberet en Brotaxt, hvoraf en Afskrivt findes henlagt paa Toldcontoiret ved Faxøe Strand. Det bemærkes iøvrigt her, at Salget af Kalksteen fra fornævnte tvende Pladser, skeer til samme Priser, som fra de øvrige Pladser ved Faxøe Strand, hvor Oplag af Kalksteer, haves.
Lolland-Falsters Stifts-Tidende, 1845-03-27
Wemmetofte pr. Ringsted den 22de Marts 1845. Paa Vemmetofte Klosters og Jomfruens Egede Godses Eiers Vegne. Howitz. Daguerreotyper.
Lolland-Falsters Stifts-Tidende, 1845-03-27
At jeg, i Daguerreoty, leverer Portraiter, og Prospecter, samt Gjenstande i Kunsten eller Naturen, man paa denne Maade muligen kunde önske aftagne, tillader jeg mig herved at bekjendtgjøre. Prisen er 4 Rbd. for et Portrait, der, efter Ordre, leveres omtrent i en halv Time.
Lolland-Falsters Stifts-Tidende, 1845-03-27
For to eller flere Portraiter paa een Plade er Prisen modereret.
Lolland-Falsters Stifts-Tidende, 1845-03-27
Da jeg for Tiden conditionerer hos Hr. Apotheker F. Bagge, kunne Operationerne ei foretages uden om Onsdagen og Løverdagen og en mit Atelier da paa Apotheket i Maribo. D. C. E. Harder.
Lolland-Falsters Stifts-Tidende, 1845-03-27
At jeg efter forfærdiget Mesterstykke har nedsat mig her i Byen som Skomagermester, tillader jeg mig herved at bekjendtgjöre, og skal jeg ved pænt og durabelt Arbeide bestræbe mig for at vinde de Æredes Tilfredshed, som ville forunde mig deres Arbeide. Nysted den 20de Marts 1845. P. Kölle.
Lolland-Falsters Stifts-Tidende, 1845-03-27
En rask Karl, der har Lyst til at lære at passe et Stampeværk, kan faae Tjeneste paa den hollandske Mølle ved Nykjøbing. – Sammesteds kan en voxen Dreng blive antagen i Møllerlære.
Lolland-Falsters Stifts-Tidende, 1845-03-27
For en Pige, der kan paatage sig Madlavning i en mindre og tarvelig Huusholdning samt Vadsk og Reengjørelse i Huset, er en god Condition at erholde til 1ste Mai d. A., som Kokkepige, naar man henvender sig enten mundtlig eller i portofrie Breve til Forvalter Vieth i Nysted eller i Hr. Kjøbmand Benzons Boutik i Nykjøbing, som giver nærmere Anviisning; men uden særdeles gode Anbefalinger om Duelighed og god Opførsel nytter det ikke at melde sig.
Lolland-Falsters Stifts-Tidende, 1845-03-27
Engelsk Porter, i hele og halve Flasker H. P. Roed. faaes hos Godt afproppet Øl faaes for 4 s. Flasken. H. P. Roed. hos Nykjøbing den 22de Marts 1845. Auction.
Lolland-Falsters Stifts-Tidende, 1845-03-27
Torsdagen den 3die April førstkommende, om Formiddagen Kl. 11, afholdes offentlig Auction i Hanenau Skov, over et Parti forskjelligt Bøgetræ, deriblandt nogle Gavntræklodse; en Mængde Birke Udhug og et stort Parti Naaletræ, nemlig Bielker, Sparrer, Lægter Stænger, m. m. Mødet er hos Ledevogter Rasmus Jensen ved Lidstrup Nykjøbing den 22de Marts 1845. Pontoppidan.
Lolland-Falsters Stifts-Tidende, 1845-03-27
Jndkaldelse.
Lolland-Falsters Stifts-Tidende, 1845-03-27
Ifølge allernaadigst Bevilling af 19de Marts 1845, som bliver læst i den Kongelige Landsoverret og Hof= og Stadsret i Kjøbenhavn og ved Nykjøbings Bytingsret paa Falster, – blive Creditorerne i Kjøbmand Jacob Jensen Kramers til Skiftebehandling overgivne Boe, saavelsom i afdøde Kjøbmand Peter Henrik Bergs af ham overtagne Dødsboe, herved, sub poena præclusi et perpetui silentii, med Aar og Dags Varsel indkaldede, inden den foreskrevne Tids Forløb at anmelde og beviisliggjøre deres Fordringer, for mig som Skifteforvalter. Nykjøbings Skifteret paa Falster, den 19de Marts 1845. Møller.
Lolland-Falsters Stifts-Tidende, 1845-03-27
Adressecontoirets Commissionairer ere: Dhrr. Boghandler Thierry i Nakskov, Boghandler Giegengack i Maribo, Kjøbmand Wulff i Stubbekjøbing, const. Postmester Suhr i Nødby, Apotheker Grundtvig i Saxkøbing, Postmester v. Staffeldt i Nysted og Færgeforpagter Arnkiel i Gaabense.
Lolland-Falsters Stifts-Tidende, 1845-03-29
Lollands Falsters Stift. Tidende. Redigeret, trykt og udgivet af W. F. Laub i Nykjøbing, Løverdagen den 29. Marts. No 57.
Lolland-Falsters Stifts-Tidende, 1845-03-29
Det skandinaviske Selskab i Kjøbenhavn holde i Fredags Aftes et Møde, ved hvilket Prof. Sommer i Formandens, Prof. Clausens, Forfald fungerede som Præsident, 58 nye Medlemmer optoges, saa Selskabet nu tæller 1233 Medlemmer.
Lolland-Falsters Stifts-Tidende, 1845-03-29
Prof. Sommer holdt et Foredrag om de spritusse Drikkes diætiske Brug i det skandinaviske Norden. - Ved Bordet udbragte Lector Wilkens den første Skaal for Prof. Sommer, hvorpaa man afsang den gamle Sang: "Min Doctor er en ærlig Mand, han siger jeg maa drikke &c., derpaa Pastor Helweg en for de Garantier, hvorved man er sin egen Garant. For Laurids Skau, som var tilstede i Selskabet, proponerede dernæst Prof. Sommer en Skaal, som modtoges med meget bifald og tømtes under et 9 Gange gjentaget Hurra. Laurids Skan udbragte derpaa med Diervhed og Lune, stadig afbrudt af enthusiastiske bifald, en Skaal for at Hs. Majestæt ved en Declaration vilde erklære Slesvig for en uadskillelig Deel af Danmark og med sin kongelige Myndighed forsvare og haandhæve Slesvigerne som Danske, med hvem de vare rede til at deele Godt og Ondt." Fineerskjærer Frederichsen udbragte derefter en Skaal for et materielt Skandinavien; Cand. Ploug og Dr. Sturzenbecher, meget humeristisk og under meget bifald, respective en for en god politisk Diætetik og for den Skandinaviens Fremtid, da den arbeidende Classe kan drikke Viin i Stedet for Brændeviin. (Berl. Tid.)
Lolland-Falsters Stifts-Tidende, 1845-03-29
Atter dette Aar har en Deel Skuespillere og Skuespillerinder ved det kgl. Theater erholdt Tilladelse til at give Sommerforestillinger, hvorved bl.A. skal opføres Holbergs Ulysses von Jthacia", hans "Abracadabra, en Oversættelse af Molieres Tartuffe, og den fra forrige Aar bekjendte Vaudeville: En Aften i Tivoli. Ogsaa Syngepersonalet ved det kgl. Theater har erholdt Tilladelse til at give Forestillinger i næste Sommer paa Hoftheatret, hvorved er paatænkt bl. A. at opføres Donizettis bekiendte Opera Lucrezzia Borgia", oversat paa Dansk, Slottet Montenero", den nye Jordegodseier, de to Dage", o. fl. (Aarh. Av.)
Lolland-Falsters Stifts-Tidende, 1845-03-29
Det hedder i Bladene, at Kongen af Preussen, kan nu ventes til Kjøbenhavn i næstkommende Juni eller Juli Maaned.
Lolland-Falsters Stifts-Tidende, 1845-03-29
Den Tiedemannske Bank har faaet Sedler, sat i Omløb, og Flensb. Zeit. var saa fræk at offentliggjøre dette Uvæsen samt Formularen til disse, det synes, som om Regjeringen herefter er bleven opmærksom derpaa og Partiet har i sin Ærgrelse herover ikke vidst at hævne sig paa Andet end det stakkels Blad, idet man nemlig har ophængt No. 16, hvori Seddelsagen var omtalt, i et Halsjern paa Byens Nørretorv. (Dannev.)
Lolland-Falsters Stifts-Tidende, 1845-03-29
Under 14de Jan. er der meddeelt Cand. pharm. E. L. Erichsen, der har tilkjøbt sig det saakaldte "Salomons Apothek, i Kjøbenhavn, Bevilling til at drive bemeldte Apothek, og er det derhos tilladt ham at henflytte Samme til Nærheden af store Strandstræde eller den Kongens Nytorv nærmest liggende Deel af store Kongensgade.
Lolland-Falsters Stifts-Tidende, 1845-03-29
(Corresp.) Kjøbenhavn den 22de Marts. Brændselsforeningen har idag standset sin Virksomhed. Den har i Alt uddeelt omtrent 400 Favne Brænde til 4,100 Familier, der hver have faaet fra 3 Favn til 1/4 Favn. De Mænd, der have paataget sig dette møisommelige Hverv, der i flere Uger har gjort Krav saagodtsom paa deres hele Tid, fortjene tilvisse al mulig Paaskjønnelse. Til at besætte den for Tiden vacante Forstander post for den danske Bondehøiskole i Slesvig er Hr. Pastor Helvog bleven valgt.
Lolland-Falsters Stifts-Tidende, 1845-03-29
Nykjøbing den 29de Marts 1845. Jgaar reiste der sig en Storm fra Nordvest med Regnskyl, som mod Midnat blev orcanagtig. Den stærke Jisbro, som siden Juul har ligget mellem Lolland og Falster, og noget senere imellem Falster og Sjælland, ved 8 a 12, 14 indtil 18 Graders Kulde, der har været stærkt befaret, vil hurtig bryde op, og man kan haabe paa et snarligt Foraar. Vandmangel, som her paa Øerne begyndte at befrygtes, vil nu blive afhjulpen, da vi dog har havt temmelig meget Snee. Fra Jylland tales mange Steder om overordentlig stærk Snee, som gjorde Veiene ufremkommelige, overalt i Europa har denne Vinter været usædvanlig vedholdende streng.
Lolland-Falsters Stifts-Tidende, 1845-03-29
Reisende fra den 19de til den 26de Marts. Fra Gaabense til Vordingborg. Med Pakkeposten. Handelsfuldmægtig Wiberg. Med Personposten: Mad. Schiernoff, Jfr. Clausen; Kammerherre Classen; Fru Ross; Forvalter Jessen. Fra Vordingborg til Gaabense. Med Pakkeposten: Dhrr. Ehlers og Obel. Med Personposten: Proprietair Bagger; Handelslærling Rasmussen, Fuldmægtig Markussen.
Lolland-Falsters Stifts-Tidende, 1845-03-29
Udenlandske Efterretninger. Frankrig. Angaaende den sidstomtalte Krudt Explosion, der har fundet Sted i Algier, erfares, at det var 2 af Marine-Artilleriets Krudtmagasiner, med hvilke denne Ulykke indtraf. Om Antallet paa dem, der satte Livet til derved, ere – som og forrige Gang meldtes – Efterretningerne forskjellige, men samme er i al Fald meget betydeligt. Man begriber ikke, hvorledes Explosionen er foranlediget, da der i 14 Dage Jngen har været i Magasinerne, og da Krudtforraadet sammesteds i det Hele var ubetydeligt, er der Mistanke om, at der kan have været Ondskab med i Spillet, og at derunder Magasinet har existeret et ubekjendt Krudt oplag fra Dejens Tid, som Nogle af de Jndfødte kan have kjendt og benyttet saaledes som skeet af Had til de Franske. Jmidlertid erfares tillige, at Ulykken kunde være bleven langt større, thi i Nærheden af Magasiner stode 6 store Krudtvogne, af hvilke Enhver indeholdt 30 Fade Krudt, samt 50 Kister Artilleri-Ladninger, som skulde indskibes til Oran. Disse bleve uberørte saavelsom den store Krudtfabrik, der heller ikke laae langt borte; dersom der var gaaet Jld i denne, vilde formodentlig hele Algier være bleven sprængt i Luften. Det anføres med Rette som en overordentlig Uforsigtighed, at man ovenpaa Magasinerne havde indrettet Boliger for Officerer og en Caserne for Artillerister, og Pontonniers, og at de vare omringede af Artilleriets og Marinens Værksteder med deres Smedier og Jldsteder.
Lolland-Falsters Stifts-Tidende, 1845-03-29
J franske Blade berettes, at der i China er foregaaet en Cabinetsforandring, som synes ugunstig for dette Riges Forhold til de europæiske Magter, idet Lin, hvis Parti er fjendtlig stemt mod Englænderne, skal være kommen til Roret, medens derimod Ke-Yng, der har afsluttet Handelstractaterne med England, Frankrig og Nordamerica, er bleven afsat og degraderet.
Lolland-Falsters Stifts-Tidende, 1845-03-29
For Retten i Colmar svæver for Tiden en Criminalproces, som vækker stor Opsigt der og i Omegnen. Den er foranlediget derved, at man i en Kuffert, som for rum Tid siden afsendtes paa Jernbanen, har fundet Liget af et Fruentimmer, men det har hidtil ikke været muligt at opdage, hvem dette Fruentimmer var. Jmidlertid er en Mand, ved Navn Bletry, i denne Anledning tiltalt, da det skal være vist, at han omtrent paa den Tid har modtaget et Besøg af en ubekjendt Dame.
Lolland-Falsters Stifts-Tidende, 1845-03-29
Schweiz. Det er tidligere berettet, at forbundsforsamlingen har nedsat en Comitee med det Hverv at drøfte baade Jesuiternes, Fricorpsenes og Amnestiens Anliggender. Denne Comitee har valgt Dr. Kern til sin Referent, men er hidtil kun bleven fuldkommen enig om et af de ovennævnte Anliggender, nemlig Amnestien, i de andre og især i Jesuitersagen ere Meningerne saa deelte, at der har været en Majoritet af 4 mod en Minoritet af 3 Stemmer. Man vil derfor gjøre Forsøg med et juste milien, nemlig foreløbig ved et Repræsentantskab opfordre Lucern paa en venskabelig Maade til at udvise Jesuiterne.
Lolland-Falsters Stifts-Tidende, 1845-03-29
J Bayern er udkommen et Rescript, som aander megen Frygt, for at enten Landets unge Mennesker ved Ophold i Schweiz skulde blive befængte med radicale Meninger eller maaskee snarere, at de skulle blive fristede til at tage Parti i hint Lands indvortes Stridigheder og navnlig da imod Jesuiterne. Ved bemeldte Rescript forbydes nemlig indtil videre, ikke alene Haandværkssvende og andre Haandarbeidere, men selve Handelsbetjente at bereise Schweiz, og der gjøres kun Undtagelse i Henseende til de Sidste, naar de kunne godtgjøre, at de reise som Fuldmægtige for et solidt Handelshuus eller Fabrik. Det maa desuden paa deres Pas nøie bemærkes, hvorhen de vil reise og hvorlænge. Ligeledes er det paalagt Politiet at have Øie med de Haandværkere, der vende tilbage fra Schweiz saavelsom med Udlændinge af denne Stand, der melde sig for at tage længere Ophold i Bayern, J det engelske Parlament er en bill, hvorved Jøder berettiges til at modtage og bestyreCommunal-Embeder, antaget saavel af Under som Overhuset.
Lolland-Falsters Stifts-Tidende, 1845-03-29
Blandinger. England, som man bestandig forestiller sig som indhyllet i et Hav af Steenkulsrøg, begynder at frembyde et ganske nyt Skue, da de røgfortærende Jndretninger ved Skorstenene finde bestandig meere Jndgang der. Reisende, som nylig besøgte England, forsikkre, at der fra Skorstenene paa de fleste industrielle Værker ikke meere opstiger nogen Røg. Fra den 1ste Marts skulle alle Værker under en vis Mulct være forsynede med saadanne Røgfortærere, og saa vil altsaa Luften ikke meere være svangret med Røg.